《绮罗香 春夜怀三姑吴夫人》
清代·范贞仪

细雨揉丝，微风扇暖，早近饧箫百五。不卷重帘，拨尽水沉烟炷。

百而今、欲会无由，悔相见、等閒轻度。况夫人、爱女于归，越山迢递无重数。

纵是春铺锦片，想膝前因忆，谢庭风絮。月影昏黄，应照绮窗朱户。

叠离恨，泪溢春江，望金闺、云迷烟树。问钿车、何日重来，展眉峰碧聚。

作者简介：清江苏如皋人，字芳筠，号一柏。贡生高佩兰妻。女红之暇，潜心经史，时有女中颜、闵之目。有《愁丛集》。